ત્યારબાદ ઓસ્કર થોડે જ દૂર આવેલી જર્મન લશ્કરી ઑફિસમાં ગયો, અને ત્યાંના ઇજનેર સ્મિલેવ્સ્કી સાથે તેણે આ બાબતે વાત કરી. સ્મિલેવ્સ્કીએ પણ પ્લાઝોવના યહૂદી કેદીઓની એક ટૂકડીને પોતાની ઑફિસમાં કામે રાખી હતી. કેદીઓ પ્લાઝોવથી આવીને ઓસ્કરની ફેક્ટરીમાં રહે તેમાં સ્મિલેવ્સ્કીને પણ કોઈ જ વાંધો ન હતો. કુહનપાસ્ટ અને હોડરમેનની સાથે તેનું નામ પણ શિન્ડલરની અરજીમાં જોડી દેવામાં આવ્યું, અને અરજીને પોમોર્સ્કા સ્ટ્રીટ મોકલી આપવામાં આવી.